wannaphong/clean_thaiwikipedia huggingface dataset:
# มณฑลนาคปุระ
มณฑลนาคปุระ  เป็นหนึ่งในหกมณฑล (administrative divisions) ของรัฐมหาราษฏระ ในประเทศอินเดีย มณฑลนาคปุระเป็นมณฑลทางตะวันออกสุดของรัฐ และมีสำนักงานใหญ่ประจำมณฑลอยู่ที่เมืองนาคปุระ มณฑลมีพื้นที่ 51,336 กม² มณฑลนาคปุระรวมกับมณฑลอมราวตีจะเรียกว่าภูมิภาควิทรรภ์ (Vidarbha region) มณฑลนาคปุระมีประชากรราวมากกว่า 10,600,000 คน ในปี 2011 ซึ่งใกล้เคียงกับประชากรทั้งประเทศอุรุกวัย หรือประชากรทั้งรัฐคอนเนคติคัต ของสหรัฐอเมริกา

ในมณฑลมีสองสนามบิน คือท่าอากาศยานนานาชาติ ดร. บาบาซาเฮบ อามเพฑกร (Dr. Babasaheb Ambedkar International Airport) และท่าอากาศยาน Gondia Airport
# อุทยานแห่งชาติตาดหมอก
อุทยานแห่งชาติตาดหมอก เป็นอุทยานแห่งชาติในจังหวัดเพชรบูรณ์ ประเทศไทย จัดตั้งขึ้นเมื่อวันที่ 30 ตุลาคม พ.ศ. 2541 นับเป็นอุทยานแห่งชาติลำดับที่ 87 ของประเทศไทย โดยทั้งอุทยานและน้ำตก ตั้งชื่อตามภูเขาตาดหมอก

อุทยานแห่งชาติตาดหมอกอยู่ห่างจากตัวเมืองเพชรบูรณ์ไปทางทิศตะวันออก 37 กิโลเมตร โดยตั้งอยู่ในอำเภอเมืองเพชรบูรณ์ อุทยานมีพื้นที่  โดยมีพื้นที่ต่อเนื่องกับอุทยานแห่งชาติน้ำหนาว นอกจากนี้ ยังเป็นพื้นที่ต้นน้ำของแม่น้ำป่าสักและแม่น้ำชี

น้ำตกตาดหมอกเป็นจุดท่องเที่ยวที่สำคัญของอุทยาน มีความสูงประมาณ  –  ส่วนน้ำตกสองนาง มีความสูง 12 ชั้น อยู่ใกล้กับอุทยานแห่งชาติน้ำหนาว ป่าในอุทยาน มีทั้งป่าผลัดใบและไม่ผลัดใบ พันธุ์ไม้ที่สำคัญ เช่น ตะเคียน ยางนา แดง สัก ประดู่ และไผ่ สัตว์ที่พบ ได้แก่ ช้างเอเชีย ลิงมาคาก เลียงผาใต้ เก้ง หมูป่า และนกแซงแซว
# คณะวิทยาศาสตร์ มหาวิทยาลัยสยาม
คณะวิทยาศาสตร์ มหาวิทยาลัยสยาม ได้รับการอนุมัติจากทบวงมหาวิทยาลัยเปิดหลักสูตรวิทยาศาสตรบัณฑิต สาขาเทคโนโลยีการอาหาร และสาขาวิทยาการคอมพิวเตอร์ เป็นลำดับคณะที่ 7 ของมหาวิทยาลัยสยาม

คณะวิทยาศาสตร์ได้เริ่มจัดการเรียนการสอนหลักสูตรวิทยาศาสตรบัณฑิตสาขาเทคโนโลยีการอาหาร ตั้งแต่ปี พ.ศ. 2534 และผ่านการประเมินคุณภาพการจัดการศึกษาจากทบวงมหาวิทยาลัย  ในปี พ.ศ. 2539 จากนั้นได้ดำเนินการปรับปรุงหลักสูตรในปี พ.ศ. 2545 ซึ่งผ่านการรับรองจากทบวงมหาวิทยาลัย และได้ปรับปรุงหลักสูตรต่อในปี พ.ศ. 2550 โดยทำการปรับปรุงหลักสูตรให้เป็นไปตามเกณฑ์มาตรฐานหลักสูตรระดับอุดมศึกษา พ.ศ. 2548

หลักสูตรวิทยาศาสตรบัณฑิตสาขาวิทยาการคอมพิวเตอร์ เริ่มจัดการเรียนการสอนในปี พ.ศ. 2536 และผ่านการประเมินคุณภาพการจัดการศึกษาจากทบวงมหาวิทยาลัย ในปี พ.ศ. 2539 จากนั้นได้ดำเนินการปรับปรุงหลักสูตรในปี พ.ศ. 2545 ซึ่งผ่านการรับรองจากทบวงมหาวิทยาลัย และได้ปรับปรุงหลักสูตรต่อในปี พ.ศ. 2551 โดยทำการปรับปรุงหลักสูตรให้เป็นไปตามเกณฑ์มาตรฐานหลักสูตรระดับอุดมศึกษา พ.ศ. 2548

ปัจจุบันคณะวิทยาศาสตร์ ประกอบด้วย 5 ภาควิชา คือ 
ภาคสาขาวิชาคณิตศาสตร์
ภาคสาขาวิชาฟิสิกส์ 
ภาคสาชาวิชาเคมี 
ภาคสาชาวิชาเทคโนโลยีการอาหาร 
ภาคสาขาวิชาวิทยาการคอมพิวเตอร์
โดยให้บริการแก่นักศึกษาภายในคณะวิชา และให้บริการแก่คณะอื่นๆ ในรายวิชาศึกษาทั่วไป และวิชาพื้นฐาน ซึ่งเป็นองค์ประกอบที่สำคัญของหลักสูตรคณะต่างๆ ในมหาวิทยาลัย

ทำเนียบคณบดี
รศ. ดร. ทวี หอมชง
ดร. จีรศักดิ์ ปิ่นสุวรรณ
ผศ.ดร.กาญจนา มหัทธนทวี - ปัจจุบัน
# องศาเดลิเซิล
องศาเดลิเซิล (อังกฤษ:Delisle Scale, สัญลักษณ์: °D) คือหน่วยวัดอุณหภูมิที่คิดค้นขึ้นในปี ค.ศ. 1732 โดยนักดาราศาสตร์ชาวฝรั่งเศส โจเซฟ-นิโคลัส เดลิเซิล (Joseph-Nicolas Delisle) โดยวัดจุดเดือดของน้ำเป็น 0°D และจุดเยือกแข็งของน้ำอยู่ที่ 150°D เป็นหน่วยที่นิยมใช้ในจักรวรรดิรัสเชียในอดีตเป็นเวลากว่า 100 ปี โดยมีผู้ใช้ที่มีชื่อเสียงในวงการวิทยาศาสตร์คือ มิคาอิล โลโมโนซอฟ (Mikhail Lomonosov) นักวิทยาศาสตร์ชาวรัสเซีย ผู้ค้นพบกฎการอนุรักษ์มวลในปฏิกิริยาเคมี เป็นหน่วยการวัดอุณหภูมิที่แปลกกว่าหน่วยวัดอื่น ๆ เพราะ ยิ่งอุณหภูมิในหน่วยองศาเดลิเซิลสูงขึ้น อากาศจะยิ่งเย็นลง สวนทางกับมาตรวัดแบบอื่น ๆ
จากองศาเดลิเซิลแปลงให้เป็นองศาเดลิเซิลองศาเซลเซียส[°C] = 100 − [°De] × 2⁄3[°De] = (100 − [°C]) × 3⁄2องศาฟาเรนไฮต์[°F] = 212 − [°De] × 6⁄5[°De] = (212 − [°F]) × 5⁄6เคลวิน[K] = 373.15 − [°De] × 2⁄3[°De] = (373.15 − [K]) × 3⁄2องศาแรงคิน[°R] = 671.67 − [°De] × 6⁄5[°De] = (671.67 − [°R]) × 5⁄6องศานิวตัน[°N] = 33 − [°De] × 11⁄50[°De] = (33 − [°N]) × 50⁄11องศาโรเมอร์[°Ré] = 80 − [°De] × 8⁄15[°De] = (80 − [°Ré]) × 15⁄8องศาเรอเมอร์[°Rø] = 60 − [°De] × 7⁄20[°De] = (60 − [°Rø]) × 20⁄7
# เดร์รี
เดร์รี (, ; ,) หรือชื่ออย่างเป็นทางการว่า ลันดันเดร์รี (,) เป็นนครที่ใหญ่เป็นอันดับที่สองของไอร์แลนด์เหนือ และเป็นนครที่ใหญ่เป็นอันดับที่สี่ของเกาะไอร์แลนด์DERRY REGIONAL CITY – Business Investment. Retrieved 1 November 2008.  ชื่อเมืองเดร์รีถูกแผลงจากชื่อในภาษาไอริชเก่าว่า  (ไอริชสมัยใหม่:) ซึ่งหมายถึง "พุ่มไม้โอ๊ก"Library Ireland  – Sketches of Olden Days in Northern Ireland ใน ค.ศ. 1613 นครได้รับกฎบัตรหลวงจากพระเจ้าเจมส์ที่ 1 และได้รับคำว่า ลันดัน นำหน้าชื่อเมืองเดิม เพื่อสื่อถึงการระดมทุนจากกลุ่มในลอนดอน แต่ในปัจจุบันชื่อเมืองมักเรียกสั้น ๆ ว่า เดร์รี ส่วนชื่อ ลันดันเดร์รี มักใช้ในทางกฎหมาย

ตัวเมืองเก่าตั้งอยู่ทางทิศตะวันตกของแม่น้ำฟอยล์ ซึ่งมีสะพานรถยนต์สองแห่งและสะพานคนเดินหนึ่งแห่งข้ามผ่าน ในปัจจุบัน ตัวเมืองมีพื้นที่ทั้งสองฝั่งของแม่น้ำ ฝั่งตะวันตกเรียกว่าฝั่งนคร ส่วนฝั่งตะวันออกเรียกว่าฝั่งน้ำ จากการสำมะโนครัวในปี 2001 ประชากรในตัวนครมี 83,652 คน ในขณะที่พื้นที่เขตเมืองมีประชากร 90,736 คนStatistical Classification and Delineation of Settlements นครอยู่ภายใต้การบริหารของสภานครเดร์รีและเขตสแตรเบน ซึ่งครอบคลุมท่าเรือลันดันเดร์รีและท่าอากาศยานนครเดร์รีด้วย

เดร์รีตั้งอยู่ใกล้กับพรมแดนเทศมณฑลดอนิกอลของประเทศไอร์แลนด์ ซึ่งมีการเชื่อมต่อกันมาหลายศตวรรษ บุคคลที่เชื่อกันว่าเป็นผู้ก่อตั้งเดร์รี คือนักบุญโคล์มซิลล์จากทิคอนเนล ซึ่งเป็นชื่อเดิมของพื้นที่เทศมณฑลดอนิกอลทางทิศตะวันตกของแม่น้ำฟอยล์ในช่วงก่อน ค.ศ. 1610Brian Lacy (Editor), Archaeological Survey of County Donegal, p. 1. Donegal County Council, Lifford, 1983.

ใน ค.ศ. 2013 เดร์รีถูกจัดตั้งให้เป็นนครแห่งวัฒนธรรมของสหราชอาณาจักร ซึ่งได้มีการมอบรางวัลใน ค.ศ. 2010
# ตำบลคำบง (อำเภอบ้านผือ)
ตำบลคำบง เป็นหนึ่งในสิบสามตำบลของอำเภอบ้านผือ จังหวัดอุดรธานี ก่อตั้งเมื่อวันที่ 5 สิงหาคม พ.ศ. 2512 โดยแยกออกมาจากตำบลเขือน้ำประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอกุมภวาปี อำเภอบ้านผือ และอำเภอนากลาง จังหวัดอุดรธานี ต่อมาได้มีการตั้งตำบลหนองหัวคู โดยแยกออกมาจากตำบลคำบง เมื่อวันที่ 13 กันยายน พ.ศ. 2534ประกาศกระทรวงมหาดไทย เรื่อง ตั้งและกำหนดเขตตำบลในท้องที่อำเภอเพ็ญ และอำเภอบ้านผือ จังหวัดอุดรธานี ทั้งพื้นที่ของตำบลคำบงในปัจจุบันบริหารโดยเทศบาลตำบลคำบง

 อาณาเขต 
 ทิศเหนือ ติดต่อกับตำบลหายโศก (อำเภอบ้านผือ) 
 ทิศตะวันออก ติดต่อกับตำบลหนองหัวคู ตำบลเขือน้ำ (อำเภอบ้านผือ) และตำบลปะโค (อำเภอกุดจับ)
 ทิศตะวันตก ติดต่อกับตำบลโนนทอง (อำเภอบ้านผือ) 
 ทิศใต้ ติดต่อกับตำบลสร้างก่อ (อำเภอกุดจับ)

 หมู่บ้าน 
ตำบลคำบงแบ่งการปกครองออกเป็น 10 หมู่บ้านได้แก่

 หมู่ที่ 1 บ้านคำบง
 หมู่ที่ 2 บ้านเจริญสุข
 หมู่ที่ 3 บ้านดงหมู
 หมู่ที่ 4 บ้านชัยเจริญ
 หมู่ที่ 5 บ้านนาล้อม
 หมู่ที่ 6 บ้านนาล้อม
 หมู่ที่ 7 บ้านโนนสมบูรณ์
 หมู่ที่ 8 บ้านคำแหน
 หมู่ที่ 9 บ้านดงเย็นพัฒนา
 หมู่ที่ 10 บ้านคำบง

หมู่บ้านในอดีต

 หมู่ 1 บ้านกุดเม็ก (ปัจจุบันคือ หมู่ 6 ตำบลหนองหัวคู)
 หมู่ 2 บ้านโพธิ์ (ปัจจุบันคือ หมู่ 4 ตำบลหนองหัวคู)
 หมู่ 3 บ้านคำบง (ปัจจุบันคือ หมู่ 1 ตำบลคำบง)
 หมู่ 4 บ้านสะคุ (ปัจจุบันคือ หมู่ 2 ตำบลหนองหัวคู)
 หมู่ 5 บ้านเจริญสุข (ปัจจุบันคือ หมู่ 2 ตำบลคำบง)
 หมู่ 6 บ้านหนองหัวคู (ปัจจุบันคือ หมู่ 1 ตำบลหนองหัวคู)
 หมู่ 7 บ้านยางโกน (ปัจจุบันคือ หมู่ 5 ตำบลหนองหัวคู)
 หมู่ 8 บ้านดงหมู (ปัจจุบันคือ หมู่ 3 ตำบลคำบง)
 หมู่ 9 บ้านชัยเจริญ (ปัจจุบันคือ หมู่ 4 ตำบลคำบง)
 หมู่ 10 บ้านนาล้อม (ปัจจุบันคือ หมู่ 5 ตำบลคำบง)
 หมู่ 11 บ้านหนองหัวคู (ปัจจุบันคือ หมู่ 3 ตำบลหนองหัวคู)
 หมู่ 12 บ้านนาล้อม (ปัจจุบันคือ หมู่ 6 ตำบลคำบง)
 หมู่ 13 บ้านโนนสมบูรณ์ (ปัจจุบันคือ หมู่ 7 ตำบลคำบง)
 หมู่ 14 บ้านสะคุน้อย (ปัจจุบันคือ หมู่ 7 ตำบลหนองหัวคู)
 หมู่ 15 บ้านคำแหน (ปัจจุบันคือ หมู่ 8 ตำบลคำบง)
 หมู่ 16 บ้านดงเย็นพัฒนา (ปัจจุบันคือ หมู่ 9 ตำบลคำบง)
 หมู่ 17 บ้านสะคุ (ปัจจุบันคือ หมู่ 8 ตำบลหนองหัวคู)
 หมู่ 18 บ้านหนองหัวคู (ปัจจุบันคือ หมู่ 9 ตำบลหนองหัวคู)

หมู่บ้านที่แยกมาภายหลัง
 บ้านเทื่อม หมู่ 11 12 13 แยกจาก หมู่ 3
 บ้านนาสี หมู่ 14 แยกจาก หมู่ 6
 บ้านโนนสะอาด หมู่ 15 แยกจาก หมู่ 4

 การคมนาคม 
 ทางหลวงแผ่นดินหมายเลข 2021

 สถานที่สำคัญ 
โรงเรียน
 โรงเรียนคำบงเจริญสุข
 โรงเรียนดงหมูชัยเจริญ
วัด
 วัดศรีสง่าธารางาม บ้านคำแหน หมู่ 8
 วัดไทยทรงธรรม บ้านโนนสมบูรณ์ หมู่ 9
 วัดสุขธรรมราม บ้านนาล้อม หมู่ 5
# เทียเป๋ง
เทียเป๋ง ( 190s-200s) หรือ เฉิงปิง ชื่อรอง เต๋อฉู่ (德樞) ขุนนางและนักเขียนของ ง่อก๊ก ระหว่าง ยุคสามก๊ก ของจีน.

 ประวัติ 
เทียเป๋งมาจาก อำเภอหนานตุ้น เมืองยีหลำ ซึ่งตั้งอยู่ทางตะวันตกของเมือง เซียงเฉิง มณฑลเหอหนาน ในปัจจุบัน. เขาเป็นลูกศิษย์ของบัณฑิต ลัทธิขงจื๊อ Zheng Xuan. เมื่อความวุ่นวายเข้าปกคลุมแผ่นดินจีนจนนำไปสู่ ยุคสิ้นราชวงศ์ฮั่น, เทียเป๋งออกจาก เจียวจิ๋ว ทางตอนใต้ของจีน. ช่วงเวลานี้, เขาเข้าเป็นลูกศิษย์ของบัณฑิตนาม Liu Xi (劉熙) และกลายเป็นผู้รอบรู้ใน สี่หนังสือและวรรณกรรมทั้งห้า. ซื่อเซี่ย, เจ้าแคว้นเจียวจิ๋ว, แต่งตั้งเขาเป็นหัวหน้าเสมียน (長史).(程秉字德樞，汝南南頓人也。逮事鄭玄，後避亂交州，與劉熈考論大義，遂博通五經。士燮命為長史。) Sanguozhi vol. 53.

บางช่วงเวลาในช่วงต้นคริสต์ทศวรรษ 220, พระเจ้าซุนกวน จักรพรรดิผู้ก่อตั้ง ง่อก๊ก, ได้ยินชื่อเสียงของเทียเป๋งในฐานะบัณฑิตลัทธิขงจื๊อผู้คงแก่เรียนจึงส่งทูตไปยังเจียวจิ๋วเพื่อชักชวนเทียเป๋งให้มารับราชการกับพระองค์. เทียเป๋งตกลงและได้รับการแต่งตั้งโดยพระเจ้าซุนกวนให้เป็นพระอาจารย์ของรัชทายาท (太子太傅). ใน ค.ศ. 225 พระเจ้าซุนกวนจัดงานอภิเษกระหว่างรัชทายาทของพระองค์ องค์ชาย ซุนเต๋ง กับบุตรสาวของ จิวยี่. เทียเป๋งได้รับโปรดเกล้าฯ แต่งตั้งให้เป็น เจ้ากรมพิธีการ (太常) และพิธีอภิเษกได้จัดขึ้นที่ เมืองง่อ (รอบ ๆ ซูโจว เจียงซู ทุกวันนี้).(權聞其名儒，以禮徵秉，旣到，拜太子太傅。黃武四年，權為太子登娉周瑜女，秉守太常，迎妃於吳，權親幸秉船，深見優禮。旣還，秉從容進說登曰：「婚姻人倫之始，王教之基，是以聖王重之，所以率先衆庶，風化天下，故詩美關雎，以為稱首。願太子尊禮教於閨房，存周南之所詠，則道化隆於上，頌聲作於下矣。」登笑曰：「將順其美，匡救其惡，誠所賴於傅君也。」) Sanguozhi vol. 53.

เทียเป๋งถึงแก่กรรมในตำแหน่ง. โดยไม่มีรายละเอียดเรื่องการถึงแก่กรรมของเขาบันทึกไว้ในประวัติศาสตร์.(病卒官。著周易摘、尚書駮、論語弼，凡三萬餘言。) Sanguozhi vol. 53.
# ตลาดทุน
ตลาดทุน  คือตลาดการเงินที่เป็นแหล่งในการซื้อขายหนี้ระยะยาว (มากกว่าหนึ่งปี) หรือหุ้นทุน-หลักทรัพย์ที่มีการหนุนหลัง ตลาดทุนเป็นช่องทางให้ผู้นำเงินมาทำให้เกิดประโยชน์ระยะยาว เช่น บริษัทหรือรัฐบาลได้ลงทุนระยะยาว ผู้ควบคุมทางการเงินอย่าง คณะกรรมการตลาดหลักทรัพย์อินเดีย (SEBI), ธนาคารแห่งประเทศอังกฤษ (BoE) และ สำนักงานคณะกรรมการกำกับหลักทรัพย์และตลาดหลักทรัพย์สหรัฐ (SEC) เข้าดูแลตลาดทุนเพื่อคุ้มครองนักลงทุนต่อการฉ้อโกง รวมถึงยังทำหน้าที่ดูแลอื่น ๆ ด้วย
# คอลล์ออฟดิวตี (วิดีโอเกม)
คอลล์ออฟดิวตี  เป็นวิดีโอเกมแนวยิงมุมมองบุคคลที่หนึ่ง พัฒนาโดยอินฟินิตีวอร์ด และจัดจำหน่ายโดยแอ็กทิวิชัน ตัวเกมเป็นเกมแรกของชุดวิดีโอเกม คอลล์ออฟดิวตี วางจำหน่ายวันที่ 29 ตุลาคม 2003 สำหรับไมโครซอฟท์ วินโดวส์ ตัวเกมจะให้ผู้เล่นสวมบทบาทเป็นทหารราบในช่วงสงครามโลกครั้งที่สองโดยตัวเกมใช้เอนจินเกม id Tech 3 รุ่นดัดแปลงในการพัฒนา ธีมและรูปแบบการเล่นส่วนใหญ่มีความคล้ายคลึงกับชุดเกม มีเดลออฟฮอนเนอร์ แม้กระนั้น คอลล์ออฟดิวตี จะนำเสนอมุมมองในเขตสงครามจากสงครามโลกครั้งที่สองที่หลากหลายจากทหารอังกฤษ, สหรัฐ และสหภาพโซเวียต ตัวเกมได้รับเสียงชื่นชมอย่างมากและได้รับรางวัลเกมยอดเยี่ยมแห่งปีหลายรางวัลจากนักวิจารณ์

ในเดือนกันยายน 2004 มีการวางจำหน่ายภาคเสริมของเกมนี้ชื่อ คอลล์ออฟดิวตี: ยูไนทิดออฟเฟนซิฟ ซึ่งผลิตโดยแอ็กทิวิชันและพัฒนาโดย Gray Matter Interactive และ Pi Studios ตัวเกมเวอร์ชันพอร์ตที่ปรับปรุงใหม่ของ คอลล์ออฟดิวตี สำหรับ เอกซ์บอกซ์ 360 และ เพลย์สเตชัน 3 ชื่อว่า คอลล์ออฟดิวตีคลาสสิค วางจำหน่ายทั่วโลกในเดือนพฤศจิกายน 2009 พร้อมการเปิดตัวเกม คอลล์ออฟดิวตี: มอเดิร์นวอร์แฟร์ 2 ซึ่งมีให้ใช้งานผ่านรหัสการแลกรับที่รวมอยู่ในรุ่น "Hardened" และ "Prestige" ของเกม
 อ้างอิง
# อุคนากีง คือเรลซึค
อุคนากิน คือเรลซึค  เป็นนักการเมืองชาวมองโกเลียและดำรงตำแหน่งประธานาธิบดีคนที่ 6 นอกจากนี้เขายังเคยดำรงตำแหน่งนายกรัฐมนตรีมองโกเลียตั้งแต่วันที่ 4 ตุลาคม ค.ศ. 2017 ถึง 27 มกราคม ค.ศ. 2021 อย่างไรก็ตามเขาประกาศลาออกจากตำแหน่งนายกรัฐมนตรี โดยรับผิดชอบในการให้มารดาและทารกที่ได้รับการวินิจฉัยว่าติดเชื้อโควิด-19 เดินออกจากโรงพยาบาลท่ามกลางสภาพอากาศหนาวจัด ก่อให้เกิดความไม่พอใจในที่สาธารณะ หลังจากนั้นเขาได้รับเลือกเป็นประธานาธิบดีคนที่ 6 ของประเทศมองโกเลียในการเลือกตั้งประธานาธิบดีเมื่อวันที่ 9 มิถุนายน ค.ศ. 2021 และเข้ารับตำแหน่งอย่างเป็นทางการเมื่อวันที่ 25 มิถุนายนของปีเดียวกัน และกำลังปฏิบัติหน้าที่อยู่ในปัจจุบัน

คือเรลซึคได้ดำรงตำแหน่งรัฐมนตรีว่าการกระทรวงสถานการณ์ฉุกเฉินตั้งแต่ปี ค.ศ. 2004 ถึง ค.ศ. 2006 และดำรงตำแหน่งรองนายกรัฐมนตรีในปี ค.ศ. 2014 ถึง ค.ศ. 2015 และ ค.ศ. 2016 ถึง ค.ศ. 2017 เขายังดำรงตำแหน่งเลขาธิการพรรคประชาชนมองโกเลียตั้งแต่ปี ค.ศ. 2008 ถึง ค.ศ. 2012
# รายงานประจำปี
รายงานประจำปี  คือรายงานแสดงความเข้าใจของกิจกรรมบริษัทในรอบปีที่ผ่านมา รายงานประจำปีทำมาเพื่อรายงานต่อผู้ถือหุ้นและผู้สนใจ ให้ข้อมูลเกี่ยวกิจกรรมและผลประกอบการทางการเงิน อาจถือได้ว่าเป็นเอกสารที่พิมพ์เผยแพร่ในวงจำกัด (grey literature) แทบทุกประเทศต้องการให้บริษัททำและเผยแพร่รายงานประจำปี และหลายแห่งต้องการรายงานประจำปีในแง่ของการลงทะเบียนบริษัท บริษัทที่มีรายชื่ออยู่ในตลาดหลักทรัพย์ต้องทำรายงานประจำปีและยังต้องมีรายงานระหว่างปี เช่นรายงานประจำไตรมาส (ขึ้นอยู่ตามกฎของตลาดหลักทรัพย์)

เนื้อหา
เนื้อหาในรายงานประจำปีประกอบด้วยAnnual Report and Accounts - Contents http://tutor2u.net/business/accounts/annual-report-and-accounts-contents.htm 

 ข้อมูลทั่วไปของบริษัท
 ผลการดำเนินการและการเงิน 
 รายงานจากผู้บริหาร
 ข้อมูลการกำกับดูแลกิจการ 
 แถลงการณ์ของประธานบริษัท
 รายงานการตรวจสอบบัญชี
 ข้อมูลที่ไม่เกี่ยวข้องกับการตรวจสอบบัญชี
 งบดุล รวมถึง
 บัญชีงบดุล  
 งบกำไรขาดทุน 
 งบแสดงการเปลี่ยนแปลงส่วนของเจ้าของ
 งบกระแสเงินสด
 หมายเหตุประกอบงบการเงิน
 นโยบายการบัญชี 
 อื่น ๆ
# อำเภอในประเทศอินเดีย
อำเภอ  (ฌิลา, zilā) เป็นเขตการปกครองย่อยของรัฐและดินแดนสหภาพของประเทศอินเดีย ในบางกรณี อำเภออาจถูกแบ่งย่อยเป็นตำบล (sub-divisions) หรืออาจแบ่งโดยตรงเป็นเตหสิลหรือตลุกะ (tehsil/taluka) จากข้อมูลปี ค.ศ. 2020 ประเทศอินเดียมีอำเภอทั้งหมด 739 อำเภอ เพิ่มขึ้นจากเดิม 640 อำเภอเมื่อปี ค.ศ. 2011 และ 593 อำเภอเมื่อปี ค.ศ. 2001

อำเภอส่วนใหญ่มีสำนักงานอำเภอ (headquarters) เฉพาะของตน มีเพียงแค่อำเภอมุมไบซิตี ในรัฐมหาราษฏระ อำเภอไฮเดอราบาด ในรัฐเตลังคานา และอำเภอเจนไน ในรัฐทมิฬนาฑู เป็นต้น ที่ไม่มีสำนักงานอำเภอเฉพาะของตน

 ภาพรวม 
   
+ จำนวนอำเภอในแต่ละรัฐหรือดินแดนสหภาพ รหัสในแผนที่ ชื่อของรัฐหรือดินแดนสหภาพ จำนวนอำเภอ ประชากร ประชากรต่ออำเภอ 1  อานธรประเทศ 13   2  อรุณาจัลประเทศ 25  57,656 3  อัสสัม 33  944,523 4  พิหาร 38   5  ฉัตตีสครห์ 27   6  กัว 2   7  คุชราต 33   8  หรยาณา 22   9  หิมาจัลประเทศ 12   10  ฌารขัณฑ์ 24   11  กรณาฏกะ 30   12  เกรละ 14   13  มัธยประเทศ 52  1,396,669 14  มหาราษฏระ 36   15  มณีปุระ 16  170,110 16  เมฆาลัย 11   17  มิโซรัม 11   18  นาคาแลนด์ 11   19  โอริศา 30   20  ปัญจาบ 22   21  ราชสถาน 33   22  สิกขิม 4   23  ทมิฬนาฑู 38   24  เตลังคานา 33   25  ตรีปุระ 8   26  อุตตรประเทศ 75   27  อุตตราขัณฑ์ 13   28  เบงกอลตะวันตก 23  3,968,527 A  หมู่เกาะอันดามันและนิโคบาร์ 3   B  จัณฑีครห์ 1   C  ดาดราและนครหเวลี และดามันและดีอู 3   D  ชัมมูและกัศมีร์ 20   E  ลาดัก 2   F  ลักษทวีป 1   G  เดลี 11   H, I  ปุทุจเจรี 4   36  รวม    733  1,677,084

 การตั้งชื่อ 
อำเภอส่วนใหญ่นั้นตั้งชื่อตามศูนย์กลางการปกครองของอำเภอนนั้น ๆ เนื่องด้วยหลายอำเภอตั้งชื่อตามเมืองหลักของอำเภอ (เช่น เมืองอลาหาบาดกับอำเภออลาหาบาด, เมืองปูเนกับอำเภอปูเน ฯลฯ) ในการสื่อสารมักเกิดความลำบาก โดยทั่วไปราชการมักเติมอักษร D สำหรับอำเภอ (D มาจาก District ซึ่งแปลว่าอำเภอ)

 ชื่อที่คล้ายกัน 
จากจำนวนชื่ออำเภอ 687 ชื่อ ส่วนใหญ่มักต่างกัน ยกเว้นเพียงบางส่วน:
 มี 10 อำเภอที่ชื่อคล้ายกัน ได้แก่
 อำเภออรังคาบาด รัฐพิหาร และอำเภอออรังคาบาด รัฐมหาราษฏระ
 อำเภอพลรามปุระ รัฐฉัตติสครห์ และอำเภอพลรามปุระ รัฐอุตตรประเทศ
 อำเภอพิลาสปุระ รัฐฉัตติสครห์ และอำเภอพิลาสปุระ รัฐหิมาจัลประเทศ
 
 Hamirpur district, Himachal Pradesh และ Hamirpur district, Uttar Pradesh
 อำเภอปรตัปครห์ รัฐราชสถาน และอำเภอปรตัปครห์ รัฐอุตตรประเทศ
 มี 8 อำเภอที่ชื่อเหมือนกับอำเภอ (district) นอกประเทศอินเดีย แต่อยู่ภายในเอเชียใต้:
 อำเภอโภชปุระ และ Bhojpur District ประเทศเนปาล
 Daman district, India และ Daman District ประเทศอัฟกานิสถาน
 Dang district, India และ Dang District ประเทศเนปาล
 Ghaziabad district และ Ghaziabad District ประเทศอัฟกานิสถาน
 Gopalganj district และ Gopalganj District ประเทศบังกลาเทศ
 อำเภอไฮเดอราบาด และ Hyderabad District ประเทศปากีสถาน
 อำเภอลลิตปุระ และ Lalitpur District ประเทศเนปาล
 Poonch district และ Poonch District ประเทศปากีสถาน

ตารางด้านล่างต่อไปนี้เป็นรายชื่อและรายละเอียดของอำเภอต่าง ๆ เรียงตามลำดับซึ่งกำหนดอย่างเป็นทางการ ข้อมูลจากสำมะโนครัวประชากรปี ค.ศ. 2011

 รายชื่อ
# Streptococcus
Streptococcus เป็นจีนัสหนึ่งของแบคทีเรียแกรมบวก ที่มีรูปร่างแบบ coccus (ทรงกลม) เป็นส่วนหนึ่งของแฟมิลี Streptococcaceae ในออร์เดอร์ Lactobacillales (แบคทีเรียกรดแลคติก), ในไฟลัม Firmicutes  การแบ่งเซลล์ใน streptococci จะเกิดขึ้นในลักษณะมิติเดียว (single axis) จึงส่งผลให้เกิดเป็นคู่หรือเป็นสายที่อาจงอหรือบิด

คำนี้นิยามขึ้นในปี 1877 โดยศัลยแพทย์ชาวเวียนนา Albert Theodor Billroth (1829–1894) โดยรวมคำนำ (prefix) "strepto-" (จาก) กับคำลงท้าย (suffix) "-coccus" (จาก, ซึ่งมาจาก)

Streptococci ส่วนมากเป็นพวก oxidase-negative และ catalase-negative นอกจากนี้ส่วนมากยังเป็นพวก facultative anaerobes (เจริญเติบโตได้ทั้งในภาวะที่มีและไม่มีออกซิเจน)

ในปี 1984 แบคทีเรียหลายชนิดที่เคยอยู่ในจีนัส Streptococcus ได้ถูกแยกออกไปเป็นจีนัสใหม่ คือ Enterococcus กับ Lactococcus ในปัจจุบัน มีมากกว่า 50 สปีชี่ส์ในจีนัสนี้ นอกจากนี้ยังพบว่าจีนัสนี้พบว่าเป็นส่วนหนึ่งของไมโครไบโอมน้ำลาย (salivary microbiome)
# ตำบลหนองแวง (อำเภอบ้านผือ)
ตำบลหนองแวง เป็นตำบลหนึ่งในสิบสามตำบลของอำเภอบ้านผือ จังหวัดอุดรธานี ทั้งพื้นที่ของตำบลหนองแวงบริหารโดยองค์การบริหารส่วนตำบลหนองแวง

ประวัติ

 วันที่ 21 กุมภาพันธ์ 2468 ยุบตำบลข้าวสาร และแยกเอาหมู่บ้านไปรวมขึ้นกับตำบลจำปาโมง และตำบลบ้านเม็กประกาศกระทรวงศึกษาธิการ เรื่อง การใช้พระราชบัญญัติประถมศึกษา พ.ศ. ๒๔๖๔ สำหรับตำบลข้าวสาร อำเภอบ้านผือ จังหวัดอุดรธานี ซึ่งยุบและแยกไปรวมขึ้นตำบลจำปาโมงและตำบลบ้านเม็ก ท้องที่อำเภอเดียวกัน

 วันที่ 16 ธันวาคม 2501 ตั้งตำบลข้าวสาร แยกออกจากตำบลบ้านเม็กประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอเมืองนครปฐม จังหวัดนครปฐม อำเภอคีรีมาศ จังหวัดสุโขทัย อำเภอศรีประจันต์ จังหวัดสุพรรณบุรี อำเภอท่าตูม และอำเภอศีขรภูมิ จังหวัดสุรินทร์ กับอำเภอกุมภวาปี และอำเภอบ้านผือ จังหวัดอุดรธานี

 วันที่ 9 พฤศจิกายน 2538 ตั้งตำบลหนองแวง แยกออกจากตำบลข้าวสารประกาศกระทรวงมหาดไทย เรื่อง ตั้งและกำหนดเขตตำบลในท้องที่อำเภอบ้านผือ จังหวัดอุดรธานี

อาณาเขต(ตำบล)
 ทิศเหนือ  ติดต่อกับตำบลจำปาโมง ตำบลข้าวสาร ตำบลโนนทอง  (อำเภอบ้านผือ) 
ทิศตะวันออก  ติดต่อกับ ตำบลโนนทอง(อำเภอบ้านผือ)
ทิศตะวันตก  ติดต่อกับ ตำบลนาด่าน     ตำบลกุดผึ้ง (อำเภอสุวรรณคูหา) 
ทิศใต้  ติดต่อกับ ตำบลตาลเลียน (อำเภอกุดจับ)

 การปกครองส่วนภูมิภาค 
ตำบลหนองแวงแบ่งการปกครองออกเป็น 10 หมู่บ้านได้แก่

 หมู่ที่ 1 บ้านหนองแวงน้อย
 หมู่ที่ 2 บ้านสันติสุข
 หมู่ที่ 3 บ้านคำบอนเวียงชัย
 หมู่ที่ 4 บ้านแหลมทองพัฒนา
 หมู่ที่ 5 บ้านโนนสง่า
 หมู่ที่ 6 บ้านเท่อเล่อ
 หมู่ที่ 7 บ้านนางาม
 หมู่ที่ 8 บ้านหนองแวง
 หมู่ที่ 9 บ้านนางาม
 หมู่ที่ 10 บ้านหนองแวง

 การปครองส่วนท้องถิ่น 
ท้องที่ตำบลหนองแวง ประกอบด้วยองค์กรปกครองส่วนท้องถิ่น 1 แห่ง ได้แก่
องค์การบริหารส่วนตำบลหนองแวง  ครอบคลุมพื้นที่ทั้งตำบลหนองแวง

 การคมนาคม 
 ทล.2097 ใน อ.บ้านผือ

 สถานศึกษา 
โรงเรียนบ้านหนองแวง

 สถานที่สำคัญ 
วัดโนนสวรรค์ บ้านเท่อเล่อ ม.6
วัดธรรมชาติวิทยา บ้านโนนสง่า ม.5
วัดถ้ำดุก บ้านคำบอนเวียงชัย ม.4
วัดป่าภูวัตร บ้านนางาม ม.7
# เกลนน์ วีลัน
เกลนน์ เดวิด วีลัน (เกิดวันที่ 13 มกราคม ค.ศ. 1984) เป็นนักฟุตบอลชาวไอริชผู้เล่นในตำแหน่งกองกลางตัวรับให้กับฟลีตวุดทาวน์และทีมชาติสาธารณรัฐไอร์แลนด์

วีลันได้เริ่มต้นอาชีพกับแมนเชสเตอร์ซิตี ซึ่งเขาได้ลงเล่นให้กับสโมสรเพียงหนึ่งนัด ซึ่งเป็นการลงเล่นในยูฟ่าคัพ และถูกปล่อยยืมตัวให้กับบิวรี ต่อมาเขาย้ายไปเล่นให้กับเชฟฟีลด์เวนส์เดย์ ซึ่งเขาช่วยให้สโมสรเลื่อนชั้นสู่แชมเปียนชิปได้ในเดือนพฤษภาคม ค.ศ. 2005 ต่อมาในเดือนมกราคม ค.ศ. 2008 วีลันย้ายไปร่วมสโตกซิตีด้วยค่าตัวห้าแสนปอนด์ โดยเขาช่วยให้สโมสรเลื่อนชั้นสู่พรีเมียร์ลีกได้ เขากลายเป็นตัวหลักของสโมสรภายใต้การคุมทีมของโทนี พูลิส วีลันได้ลงเล่นนัดในนัดชิงชนะเลิศของเอฟเอคัพปี 2011 ซึ่งสโตกพ่ายแพ้ต่อทีมเก่าของเขา แมนเชสเตอร์ซิตี 1–0 วีลันอยู่กับกับสโตกถึงเก้าปีโดยได้ลงเล่น 338 นัด ก่อนที่จะย้ายไปแอสตันวิลลาในเดือนกรกฎาคม ค.ศ. 2017 และย้ายไปฮาร์ตในเดือนสิงหาคม ค.ศ. 2019

 สถิติอาชีพ 
 ทีมชาติ 

ทีมชาติปีลงเล่นประตูสาธารณรัฐไอร์แลนด์200871200910120108020111102012902013100201460201580201690201760201810ทั้งหมด852

 ประตูในนามทีมชาติ 

ลำดับวันที่สนามนัดที่คู่แข่งประตูผลรายการแข่งขันอ้างอิง16 กันยายน 2008Stadion am Bruchweg ไมนซ์ เยอรมนี42–02–1ฟุตบอลโลก 2010 รอบคัดเลือก210 ตุลาคม 2009โครกพาร์ก ดับลิน ไอร์แลนด์151–02–2ฟุตบอลโลก 2010 รอบคัดเลือก

 เกียรติประวัติ 
เชฟฟีลด์เวนส์เดย์
 ฟุตบอลลีกวัน เพลย์ออฟ: 2005

สโตกซิตี
 ฟุตบอลลีกแชมเปียนชิป รองชนะเลิศ: 2007–08
 เอฟเอคัพ รองชนะเลิศ: 2010–11

แอสตันวิลลา
 อีเอฟแอลแชมเปียนชิป เพลย์ออฟ: 2019

รางวัลส่วนตัว
 ผู้เล่นยอดเยี่ยมแห่งปี เชฟฟีลด์เวนส์เดย์: 2007
 นักฟุตบอลทีมชาติยอดเยี่ยมแห่งปี รุ่นอายุไม่เกิน 21 ปี: 2004
# ตำบลหายโศก (อำเภอบ้านผือ)
ตำบลหายโศก เป็นตำบลหนึ่งในสิบสามตำบลของอำเภอบ้านผือ จังหวัดอุดรธานี ทั้งพื้นที่ของตำบลหายโศกบริหารโดยองค์การบริหารส่วนตำบลหายโศก

 ประวัติ 
 วันที่ 5 สิงหาคม 2512 ตั้งตำบลหายโศก แยกออกจากตำบลบ้านผือประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอกุมภวาปี อำเภอบ้านผือ และอำเภอนากลาง จังหวัดอุดรธานี

 อาณาเขต 
 ทิศเหนือ: ติดต่อกับตำบลโคกคอน ตำบลบ้านว่าน ตำบลหนองนาง (อำเภอท่าบ่อ)
 ทิศตะวันออก: ติดต่อกับตำบลหนองหัวคู (อำเภอบ้านผือ)
 ทิศใต้: ติดต่อกับตำบลคำบง  ตำบลโนนทอง (อำเภอบ้านผือ)
 ทิศตะวันตก: ติดต่อกับตำบลบ้านผือ  ตำบลบ้านค้อ (อำเภอบ้านผือ) 

 การปกครอง 
 การปกครองท้องที่ 
ตำบลหายโศกแบ่งการปกครองออกเป็น 17 หมู่บ้านได้แก่

 หมู่ที่ 1 บ้านหายโศก
 หมู่ที่ 2 บ้านธาตุ
 หมู่ที่ 3 บ้านนาคำ
 หมู่ที่ 4 บ้านโนนทัน
 หมู่ที่ 5 บ้านดงหวาย
 หมู่ที่ 6 บ้านโคกสีแก้ว
 หมู่ที่ 7 บ้านหนองนกเขียน
 หมู่ที่ 8 บ้านหนองกุง
 หมู่ที่ 9 บ้านหลวงคำ
 หมู่ที่ 10 บ้านดงขวาง
 หมู่ที่ 11 บ้านโนนอุดม
 หมู่ที่ 12 บ้านดงหวาย
 หมู่ที่ 13 บ้านธาตุทรายมูล
 หมู่ที่ 14 บ้านวังแสง
 หมู่ที่ 15 บ้านดงหวาย
 หมู่ที่ 16 บ้านหายโศก
 หมู่ที่ 17 บ้านดงหวาย

 การปครองส่วนท้องถิ่น 
ท้องที่ตำบลหายโศกประกอบด้วยองค์กรปกครองส่วนท้องถิ่น 1 แห่ง ได้แก่
 องค์การบริหารส่วนตำบลหายโศก ครอบคลุมพื้นที่ทั้งตำบลหายโศก

 สถานศึกษา 
โรงเรียนหนองกุงวังแสง

 สถานที่สำคัญ 
วัดโคกสีแก้ว บ้านโคกสีแก้ว ม.6
วัดชุมพวงสวรรค์ บ้านหนองกุง ม.8
วัดแก้วชาตรี บ้านโนนอุดม ม.1

 การคมนาคม 
 ทางหลวงแผ่นดินหมายเลข 2021
 ทางหลวงแผ่นดินหมายเลข 2411
# ริตา เฮย์เวิร์ท
ริตา เฮย์เวิร์ท (17 ตุลาคม ค.ศ. 1916 – 14 พฤษภาคม ค.ศ. 1987) หรือชื่อเกิด มาร์การิตา คาร์เมน แคนซิโน (Margarita Carmen Cansino) เป็นนักแสดง นักเต้น ชาวอเมริกัน ประสบความสำเร็จในช่วงคริสต์ทศวรรษ 1940 เป็นหนึ่งในนักแสดงแถวหน้าของยุค แสดงในภาพยนตร์ 61 เรื่อง มากกว่า 37 ปี สื่อขนานนามเธอว่า "เทพธิดาแห่งความรัก" (The Love Goddess) เธอยังเป็นนางแบบรูปติดผนังแถวหน้าของเหล่าบรรดาทหารจีไอในช่วงสงครามโลกครั้งที่สอง

เฮย์เวิร์ทเป็นที่รู้จักจากการแสดงในภาพยนตร์ปี ค.ศ 1946 แนวฟิล์มนัวร์เรื่อง Gilda แสดงคู่กับเกล็นน์ ฟอร์ด เธอยังเป็นที่รู้จักจากการแสดงในเรื่อง Only Angels Have Wings (1939), The Lady from Shanghai (1947), Pal Joey (1957) และ Separate Tables (1958) เฟรด แอสแตร์ซึ่งแสดงกับเธอในภาพยนตร์สองเรื่อง คือ You'll Never Get Rich (1941) และ You Were Never Lovelier (1942) ได้บอกว่าเธอเป็นคู่เต้นที่โปรด เธอยังแสดงใน Cover Girl (1944) ร่วมกับจีน เคลลี

ปี ค.ศ. 1980 เฮย์เวิร์ทป่วยเป็นโรคอัลไซเมอร์ ทำให้เธอเสียชีวิตในวัย 68 ปี จากการเสียชีวิตของเธอทำให้ผู้คนในสมัยนั้นที่ยังไม่รู้จักโรคนี้ได้รู้จักมากขึ้น
# เทศบาลตำบลไร่ใหม่
เทศบาลตำบลไร่ใหม่ เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่ทั้งหมดของหมู่ที่ 1–2, 6 และบางส่วนของหมู่ 3, 6 ตำบลไร่เก่า ในอำเภอสามร้อยยอด รวมไปถึงพื้นที่บางส่วนของหมู่ 2, 6 ตำบลสามกระทาย ในอำเภอกุยบุรี จังหวัดประจวบคีรีขันธ์ เดิมมีฐานะเป็นสุขาภิบาลไร่ใหม่ที่จัดตั้งขึ้นใน พ.ศ. 2512 ในท้องที่ตำบลสามกระทาย (เดิม) วันที่ 28 ตุลาคม พ.ศ. 2512 ในปี พ.ศ. 2518 ทางราชการได้จัดตั้งตำบลไร่ใหม่ขึ้นโดยแยกการปกครองบางส่วนจากตำบลสามกระทาย วันที่ 29 เมษายน พ.ศ. 2518 จึงมีพื้นที่ครอบคลุมสองตำบลจนปัจจุบัน แล้วได้รับการจัดตั้งเป็นเทศบาลตำบลใน พ.ศ. 2542 วันที่ 24 กุมภาพันธ์ พ.ศ. 2542 ในปี พ.ศ. 2564 เขตเทศบาลตำบลไร่เก่ามีประชากรทั้งหมด 7,761 คน

พื้นที่เทศบาลตำบลอยู่บริเวณทิศใต้ของอำเภอสามร้อยยอดและอยู่บริเวณทิศเหนือของอำเภอกุยบุรี อยู่ห่างจากที่ว่าการอำเภอสามร้อยยอด 8.4 กิโลเมตร และอยู่ห่างจากที่ว่าการอำเภอกุยบุรี 13.4 กิโลเมตร อยู่ห่างจากศาลากลางจังหวัดประจวบคีรีขันธ์ประมาณ 47.2 กิโลเมตร อยู่ห่างจากกรุงเทพมหานครประมาณ 244 กิโลเมตรตามทางรถยนต์ มีพื้นที่รับผิดชอบทั้งหมด 21.50 ตารางกิโลเมตรหรือคิดเป็น 13,437.5 ไร่ ลักษณะชุมชนเป็นชุมชนขนาดใหญ่หนาแน่นตามแนวถนนเพชรเกษมซึ่งมีพื้นที่เมืองต่อกันกับเทศบาลตำบลไร่เก่า มีสภาพเมืองที่กลมกลืนกับไร่เก่าจนเรียกได้ว่าคือเมืองเดียวกัน